CELEX: 32020D0790
Language: mt
Date: 2020-06-09 00:00:00
Title: Deċiżjoni tal-Kunsill (UE) 2020/790 tad-9 ta’ Ġunju 2020 dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt u s-Sottokumitat dwar il-Kummerċ u l-Investiment stabbilit mill-Ftehim Qafas dwar Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra, fir-rigward tal-adozzjoni ta’ deċiżjonijiet dwar ir-regoli ta’ proċedura tal-Kumitat Konġunt u r-regoli ta’ proċedura tas-Sottokumitat dwar il-Kummerċ u l-Investiment

17.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 193/5
               
            
         DEĊIŻJONI TAL-KUNSILL (UE) 2020/790
         tad-9 ta’ Ġunju 2020
         dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt u s-Sottokumitat dwar il-Kummerċ u l-Investiment stabbilit mill-Ftehim Qafas dwar Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra, fir-rigward tal-adozzjoni ta’ deċiżjonijiet dwar ir-regoli ta’ proċedura tal-Kumitat Konġunt u r-regoli ta’ proċedura tas-Sottokumitat dwar il-Kummerċ u l-Investiment
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 207 u 209, flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Ftehim Qafas dwar Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra (1) (“il-Ftehim”), daħal fis-seħħ fl-1 ta’ Novembru 2017.
                  
               
                     (2)
                  
                  
                     L-Artikolu 56(1) tal-Ftehim jistabbilixxi Kumitat Konġunt biex jiżgura l-implimentazzjoni u l-funzjonament adatt tal-Ftehim (il-“Kumitat Konġunt”).
                  
               
                     (3)
                  
                  
                     L-Artikolu 56(6) tal-Ftehim jipprevedi li l-Kumitat Konġunt jadotta r-regoli ta’ proċedura tiegħu stess u l-Artikolu 56(4) tal-Ftehim jipprevedi li jista’ jwaqqaf gruppi ta’ ħidma speċjalizzati bil-għan li jgħinuh fit-twettiq tal-kompiti tiegħu.
                  
               
                     (4)
                  
                  
                     L-Artikolu 28(1) tal-Ftehim jistabbilixxi Sottokumitat dwar il-Kummerċ u l-Investiment.
                  
               
                     (5)
                  
                  
                     L-Artikolu 28(3) tal-Ftehim jipprevedi li s-Sottokumitat dwar il-Kummerċ u l-Investiment jistabbilixxi r-regoli ta’ proċedura tiegħu.
                  
               
                     (6)
                  
                  
                     Sabiex tiġi żgurata l-implimentazzjoni effettiva tal-Ftehim, jenħtieġ li r-regoli ta’ proċedura tal-Kumitat Konġunt u s-Sottokumitat dwar il-Kummerċ u l-Investiment jiġu adottati malajr kemm jista’ jkun.
                  
               
                     (7)
                  
                  
                     Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt u s-Sottokumitat dwar il-Kummerċ u l-Investiment.
                  
               
                     (8)
                  
                  
                     Il-pożizzjoni tal-Unjoni fil-Kumitat Konġunt u s-Sottokumitat dwar il-Kummerċ u l-Investiment għandha għalhekk tkun ibbażata fuq l-abbozz tad-Deċiżjonijiet mehmużin tal-Kumitat Konġunt u tas-Sottokumitat dwar il-Kummerċ u l-Investiment,
                  
               ADOTTA DIN ID-DEĊIŻJONI:
         
            Artikolu 1
            
               1.   Il-pożizzjoni li għandha tittieħed f’isem l-Unjoni fil-Kumitat Konġunt stabbilit mill-Ftehim Qafas dwar Sħubija u Kooperazzjoni bejn l-Unjoni Ewropea u l-Istati Membri tagħha, minn naħa waħda, u l-Mongolja, min-naħa l-oħra (il-“Ftehim”), għandha tkun ibbażata fuq l-abbozz ta’ Deċiżjoni tal-Kumitat Konġunt (2).
            
            
               2.   Il-pożizzjoni li għandha tittieħed f’isem l-Unjoni fis-Sottokumitat dwar il-Kummerċ u l-Investiment stabbilit bil-Ftehim għandha tkun ibbażata fuq l-abbozz ta’ Deċiżjoni tas-Sottokumitat dwar il-Kummerċ u l-Investiment (2).
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-9 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  ĠU L 326, 9.12.2017, p. 7.
         
            (2)  Ara d-dokument ST 6856/20 fuq is-sit web http://register.consilium.europa.eu